b'\n_START_ARTICLE_\nDemeter Bleiweis\n_START_SECTION_\n\xc5\xbdivljenje on delo\n_START_PARAGRAPH_\nMedicino je 1897 kon\xc4\x8dal v Gradcu in se tu specializiral iz interne medicine pri profesorju Krausu ter laringologije pri Chiariju na Dunaju (1901) . V letih 1901\xe2\x88\x921913 je bil mestni zdravnik v Ljubljani, nato 1913-1920 sanitarni in\xc5\xa1pektor pri De\xc5\xbeelni vladi za Slovenijo in nazadnje \xc5\xa1ef zdravnik Okro\xc5\xbenega urada za zavarovanje delavcev v Ljubljani. \xc5\xbdivljenje je kon\xc4\x8dal s samomorom - ustrelil se je s pi\xc5\xa1tolo._NEWLINE_Bleiweis je bil \xc4\x8dastni \xc4\x8dlan Srpskega lekarskega dru\xc5\xa1tva, Zbora lije\xc4\x8dnika Hrvatske i Slavonije, in \xc4\x8dlan dunajske laringolo\xc5\xa1ke dru\xc5\xbebe, od 1903 je bil tajnik in od 1910 predsednik Dru\xc5\xa1tva zdravnikov na Kranjskem. Uveljavil se je kot ftiziolog in borec proti tuberkulozi in alkoholizmu. Z A. Levi\xc4\x8dnikom je 1907 ustanovil prvi protituberkulozni dispanzer na Slovenskem ter 1904 prvo de\xc5\xbeelno dru\xc5\xa1tvo za pomo\xc4\x8d plju\xc4\x8dnim bolnikom, kot uslu\xc5\xbebenec De\xc5\xbeelne vlade pa pomembno vplival na organizacijo zdravstva. V  publikacijah je objavljal internomedicnska vpra\xc5\xa1anja, zlasti z vidika laringologije in tuberkuloze, pa tudi poljudne sestavke o nalezljivih boleznih ter o socijalno zdravstvenih  in podobnimi vpra\xc5\xa1anjih.'